من نەخشەکێشی پڕۆتینم.
و دەمەوێت گفتوگۆ بکەم دەربارەی جۆرێکی نوێی دەرمان.
لە گەردێک دروست کراوە کە ناوی پێپتایدی نادروستە.
لە مڕۆدا تەنھا ژمارەیەکی کەم دەرمانی پێپتایدی نادروست ھەیە،
بەڵام لە دەیەی داھاتوودا ژمارەیەکی زۆر دەکەوێتە بازاڕەوە.
با بزانین کە ئەم دەرمانە نوێیانە لە چی بەرھەم دێن،
جیاوازییان چییە و چی دەبێتە ھۆی ئەم دەستکەوتە بە لێشاوەی
دەرمانە نوێ و ھەژێنەرەکان.
پێپتایدە نادروستەکان پڕۆتینی زۆر بچووکن.
بەندی کیمیایی زیادەیان بەرھەمھێناوە کە پەستان لە شێوەی گەرد دەکات،
و باوەڕ پێ نەکراوانە جێگیرییان دەکات
ھەروەھا بە شێوەیەکی زۆر بەھێز.
ئەوانە بە شێوەی سروشتی ڕوو دەدەن، لەشی ئێمە ژمارەیەک لەوانە بەرھەم دێنێت
کە ھاوکاری جەنگی دژ بە ژەھراوی بونە بە بەکتریا، کەڕو و ڤایرۆس.
و ئاژەڵانی وەک مار و دوپشک
پێپتایدی نادروستی ناو ژەھری خۆیان بەکار دەھێنن.
دەرمانە لە پڕۆتین بەرھەمھێنراوەکان ناو دەبرێن بە دەرمانی زیندەیی.
بۆیە ئەمە پێکدێت لە پێپتایدی نادروست،
ھەروەھا دەرمانی وەکو ئەنسۆلین
یان دەرمانی دژەتەن وەکو ھیومایرا و ئەنبڕڵ.
و بە گشتی، زیندەییەکان مەزنن،
چونکە بە چەند شێوەیەک ڕێگە دەگرن لە کاریگەرییە لاوەکییەکانی دەرمان.
یەکەم، پڕۆتین.
بە تەواوی سروشتییە، ماددەیەکی نا ژەھراوییە لە لەشماندا.
خانەکانی لەشمان دەیان ھەزار پڕۆتینی جیاواز بەرھەم دەھێنن،
و بە زۆری، ھەموو خۆراکەکانمان پڕۆتین لە خۆ دەگرن.
و دووەم، ھەندێ کات دەرمانەکان لەگەڵ گەردەکانی ناو لەشتدا کارلێک دەکەن
کە تۆ ناتەوێت کارلێک بکەن.
بەراورد بە گەردی بچووکی دەرمانەکان،
و مەبەستم دەرمانی ئاسایی، وەکو ئەسپرین،
زیندەییەکان تەواو گەورەن.
گەردەکان کارلێک دەکەن کاتێک کە شێوەیەکی تەواو گونجاو لە خۆ بگرن.
زۆر لە قوفڵ و کلیل دەچن.
باشە، کلیلی گەورەتر چاڵی زیاتر لەخۆ دەگرێت،
بۆیە زیاتر وەکو گونجانە لەگەڵ قوفڵێک.
بەڵام زۆربەی زیندەییەکانیش درزیان ھەیە.
ناسکن.
بۆیە ئاساییانە لە ڕێی دەرزییەوە بەکار دەھێنرێن،
چونکە ترشی گەدەمان دەرمانەکە تێک دەشکێنێت
ئەگەر ھەوڵی قووتدانی بدەین.
پێپتایدە نادروستەکان پێچەوانەن.
ئەوان زۆر خۆگرن، وەکو دەرمانی ئاسایی.
بۆیە دەگونجێت لە ڕێگەی حەب، ئامێری ھەڵمژینی دەرمان، مەڵحەمەوە بەکار بێت.
ئەمە وا لە پێپتایدە نادروستەکان دەکات کە زۆر خوازراو بن بۆ گەشەپێدانی دەرمان.
ھەندێ لە باشترین ڕەوشتەکان کۆ دەکەنەوە
ھی گەردی بچووک و دەرمانی زیندەیی لە یەک دانەدا.
بەڵام بەداخەوە، ئەوە زۆر قورسە
بۆ نەخشەکێشانەوەی پێپتایدی نادروست کە لە سروشتیدا دەیدۆزینەوە
بۆ ئەوەی ببن بە دەرمانی نوێ.
ئێرە بوو لێوەی ھاتمە ناوەوە.
دروست کردنی دەرمانێکی نوێ زۆر لە دروستکردنی کلیل دەچێت
بۆ گونجان لەگەڵ قوفڵێکی دیاریکراو.
دەبێت شێوەی ڕاست بەدەست بھێنین.
بەڵام ئەگەر شێوەی پێپتایدی نادروست زۆر بگۆڕین،
بەندە کیمیاییە زیادەکان ناتوانرێت پێک بھێنرێن
و تەواوی گەردەکە جیا دەبێتەوە.
بۆیە پێویستە بزانین کە چۆن کۆنتڕۆڵی شێوەکانیان بکەین.
من بەشێک بووم لە ھەوڵێکی زانستی هاوبەش
کە پێکھات بوو لە کۆمەلێک دەزگا لە سێ کیشوەرەوە
کۆ بوونەوە و ئەم کێشەیەیان چارەسەر کرد.
بە شێوەیەکی بنەڕەتی ڕێگەی جیاواز لە ھەوڵەکانی پێشوومان گرتەبەر.
لە جیاتی دروست کردنی گۆڕانکاری لە پێپتایدە نادروستەکان
کە لە سروشت دەیدۆزینەوە
تێگەشتین کە چۆن بە تەواوی دانەی نوێ لە نەبوونەوە بنیاد بنێین.
بۆ ئاسانکاری،
گەشەماندا بە سەرچاوەی کراوەی سۆفتوێری نەخشەکێشانی پێپتاید
کە ھەموو کەس توانای بەکارھێنانی ھەیە.
بۆ تاقیکردنەوەی ڕێگاکەمان،
زنجیرەیەک لە پێپتایدە نادروستەکانمان پێکھێنا
کە ھەمەجۆرییەکی زۆر لە شێوەیاندا ھەبوو.
زۆرێک لەوانە پێشتر ھەرگیز لە سروشتدا نەبینرا بوون.
دواتر چووین بۆ تاقیگە و ئەو پێپتایدانەمان بەرھەمھێنان.
دوای ئەوە، پێکھاتە گەردییەکانییانمان دیاری کرد،
لە ڕێی تاقیکردنەوەی زانستی.
کاتێک بەراوردی نمونەی نەخشێنراومان کرد
لەگەڵ پێکھاتەی ڕاستی گەردەکان،
بۆمان دەرکەوت کە سۆفتوێرەکەمان دەتوانێت تاک گەردیلە جێگیر بکات
لەگەڵ ڕێکییەک کە لە سنوری پێوانی گونجاو دایە.
سێ ساڵ بەر لە ئێستا، نەدەکرا ئەمە بکرێت.
بەڵام ئەمڕۆ، توانای ئەوەمان ھەیە کە پێپتایدی نەخشەکێش دروست بکەین
بەو شێوانەی کە پێویستن بۆ گەشەپێدانی دەرمان.
کەواتە ئەم تەکنەلۆجیایە ئێمە بۆ کوێ دەبات؟
باشە، لەم دواییەدا،
من و ھاوڕێکانم نەخشەی پێپتایدی نادروستمان کێشا
کە ھاوکێشی ڤایرۆسی ئەنفلۆنزا دەکات،
پارێزگاری دەکات دژی ژەھراویبوونی کوشندە
ڕێگە دەگرێت لە گەشەی خانە شێرپەنجەییەکان.
ھەندێک لەو دەرمانە نوێیانە
تاقیکراونەوە لە پشکنینی نیشانەی پێش نەخۆشی لەسەر ئاژەڵی تاقیگە.
و ئێستا، ھەموویان سەلامەت و زۆر کاریگەرن.
نەخشەکێشانی پێپتایدی نادروست تەکنەلۆجیای لێوار بڕینە،
و ھێڵی بۆڕی گەشەپێدانی دەرمان ھێواش و وریایە.
بۆیە ھێشتا سێ بۆ پێنج ساڵ لە دەرەوەی تاقیکردنەوەی مرۆڤین.
بەڵام لەو ماوەیەدا،
دەرمانی پێپتایدی نادروستی زیاتر
دەچنە ناو ھێڵی بۆڕی گەشەپێدانی دەرمان.
و لە کۆتاییدا، باوەڕم وایە ئەو دەرمانە پێپتایدە نەخشەکێشراوانە
توانا دەدەن بە ھەموومان بۆ ڕزگاربوونمان
لە پەستانی نەخۆشییەکانمان.
سوپاس بۆ ئێوە.
(چەپڵە)